text: Bliv skræmt i Vejle. Alvorligt skræmt!
  11 oktober 2014 kl. 13.45
  170 aktører gør alt for at skræmme flest muligt mest muligt i et Halloween-show.
  Det er et totalteater kaldet ?Dystopia Haunted House?, som 50 amatørskuespillere plus omkring 120 teknikere og sminkører opfører.
  Det startede med en zombiemarch midt i lørdagshandlen på gågaden i Vejle.
  Festen fortsætter de kommende dage i Spinderihallerne.
  ?Dystopia Haunted House? er resultatet af mange måneders anstrengelser hos en stor gruppe dedikerede mennesker.
  De har ladet sig inspirere af mange besøg i de bedste og mest professionelle Haunted Houses i Halloween?ens hjemland USA.
  Derudover har de tilknyttet nogle af landets mest talentfulde teknikere og sminkører - bl.a. Mathias Clasen, der forsker i monstre, horror og evolutionspsykologi ved Aarhus Universitet.
  